199 



r* A hortobágyi sáskajárás.*) 



Irta Jablonowshi József. 



A budapesti és a debreczeni lapok július 3-iki és 4-iki szá- 

 mai a hortobágyi sáskajárásról olyan rémhíreket közöltek, a 

 melyek nemcsak a Hortobágy környékén, hanem általában az 

 egész Alföldön valóságos riadalmat okoztak. E hírek szerint 60 

 ezer kat. hold vetése oda van ; a sáska már tönkre tette Deb- 

 reczen város határát és Balmazújváros, meg Böszörmény felé 

 vonul. Oda van a szegény emberek vetése. A jószágállományt 

 éhínség fenyegeti, mert az állatnak nem lesz mit enni. A Horto- 

 bágy füvéből csak a gyökér maradt. A sáska fekete rajokban 

 száll. Rávetette magát a keresztekbe rakott búzára. A gazdák és 

 munkások tehetetlen kétségbeesésükben sírva fakadnak, mikor a 

 szorgalmas munka gyümölcsének teljes megsemmisülését látják. 

 Rémülettel gondol mindenki a télre ... A pusztítás minden kép- 

 zeletet fe'ülhalad . . . stb. 



A mi ezekben a szavakban élénk színekkel és bámulatra- 

 méltó képződéssel ki van festve, szerencsére nem való. Hogy a 

 rémhíreknek világgá való bocsátása kinek állott érdekében és 

 kinek tett mentő jó szolgálatot, nem tudom és nem is akarom 

 kutatni, de annyi való, hogy az illető élénk agyműködésű szerző 

 a hortobágykörnyéki gazdáknak a mai sztrájkos-válságos és egyéb 

 csapásos időkben jó perczet nem szerzett. 



E gazdák s általában az Alföld gazdái megnyugtatása vé- 

 gett megírom itt, hogy e hírekből mi a való. Erre kötelez első 

 sorban az, hogy Darányi Ignácz miniszter úr bizalmából magam 

 vezettem a hortobágyi sáskairtást és másodszor, mert a vesze- 

 delmet a maga teljességében rajtam kívül még Debreczenben 

 sem ismeri senki jobban. 



Mint ugyancsak a napilapok útján a földmívelési miniszter 

 úr közölte, a hortobágyi sáskairtást ez idén június hó 23 án már 

 abba kellett hagyni, mert a sáska majdnem mind szárnyas volt 

 és irtás közben már a kora reggeli órákban is annyira élénk volt, 

 hogy a munka teljesen eredménytelenné vált. De már két nappal 

 előbb megesett, hogy a hortobágyi vásárról Nagyiván felé (He- 

 vesmegyé) hazatérő vásárosok a sáska egy részét, a mely éppen 

 az útjokba esett, a nagyiváni vetésekbe szorították. A sáskának 

 eme nagy élénksége miatt tehát hiába lett volna a további fára- 



*) A „Budapesti Hírlap" 1906. 185. számából. 



Rovartani Lapok XIII. 1906. december. 



